
Pivola 10
2311 Hoče, Slovenija
Hoče, 15. 7. 2026

ODDAJA PROŠENJ ZA NAPREDOVANJE/PONAVLJANJE 
NA KOMISIJO ZA ŠTUDIJSKE ZADEVE FKBV UM 
ZA ŠTUDIJSKO LETO 2026/2027

V primeru, da ne izpolnjujete Pogojev za napredovanje v višji letnik na FKBV UM (2025/2026 v 2026/2027) ter želite oddati prošnjo na Komisijo za štud. zadeve FKBV UM
· za vpis v višji letnik brez opravljenih vseh pogojnih izpitov, 
· za ponavljanje letnika,
· za podaljšanje absolventskega statusa,  
morajo le-te biti oddane najkasneje do PONEDELJKA, 31. AVGUSTA 2026, na predpisanem formularju, skladno z Navodili za presojo prošenj študentov ter upravičenih razlogov skladno s 85., 121. ter 214. Členom Statuta Univerze v Mariboru.

Prošnje morajo biti oddane (za vsako ponavljanje, napredovanje brez pogojev za napredovanje in podaljšanje absolventskega staža) na obrazcu Prošnja za Komisijo za študijske zadeve FKBV UM 2026

Posebej vas opozarjamo, da mora biti prošnja oddana za vsako želeno ponavljanje, ne glede na dosežene točke!
Razlika pri oddaji prošenj za ponavljanje letnika:
- z izpolnjevanjem Pogojev za napredovanje v višji letnik za ponavljanje potrebujete le obrazložitev prošnje za ponavljanje, 
- brez izpolnjevanja Pogojev za napredovanje v višji letnik za ponavljanje potrebujete priložena dokazila o opravičljivih razlogih.

Na Komisiji za študijske zadeve Fakultete za kmetijstvo in biosistemske vede UM bodo obravnavane samo popolne in pravočasno prispele prošnje!

Opozarjamo vas, da bodo prošnje brez priloženih dokazil o opravičljivih razlogih, nepodpisane prošnje in prošnje brez potrdila o plačilu stroškov izdaje sklepa v vrednosti 18,10 € zavrnjene!

Podatki za plačilo stroškov izdaje sklepa: 
Ime plačnika: IME IN PRIIMEK ŠTUDENTA, NASLOV
Namen: SKLEP KŠZ FKBV UM 
Znesek: 18,10 € 
IBAN fakultete: 01100-6090126312
BIC banke prejemnika: BSLJSI2X 
Referenca: SI00 (+VPISNA številka ali ID številka) 
Ime prejemnika: UM FKBV (SI71674705), PIVOLA 10, 2311 HOČE



Lep pozdrav.

